Da Silva + Original Music Open Mic Night
2022-09-20 20:00 UTC | Drop inn, Kompagnistræde 34, Copenhagen, 1208, Denmark
Tonight’s main act is Da Silva.
.
Afterwards the stage is open for singer/songwriters, musicians, poets etc. who perform their own original material.
Sign up early on the night on the night if you’d like to play!
Da Silva er en funk-duo med dansksproget rap. Til vores koncerter har vi et liveband med, hvor vi inddrager længere musikalske stykker, med soloer iblandt. I vores musik drager vi inspiration fra mange musikalske rødder, såsom jazz, soul, hip hop og blues. Vores koncerter er kendetegnet ved en høj energi i sammenspil med masser af dansende mennesker. Forsangeren Silas har sin charmerende entre på scenen og er ikke bleg for at svinge dansebenet.
https://www.facebook.com/dropinnmusic
Entrance is free

Jam Night
2022-09-21 22:00, 2022-09-28 22:00
Denne aften kan du opleve et husorkester bestående af nogle af byens bedste musikere.
Så er det atter blevet onsdag og tid til jam. Alle er velkommen på scenen, vi vil bare rigtig gerne jammemed. Du er også velkommen til at komme med dit eget hold og afprøve dit materiale.
Der er gratis entre og godt humør. Vi spiller til vi falder om. 😉

Karaoke Night with host!
2022-09-22 19:00
Entre: Gratis
Vi glæder os til, at byde jer velkommen til “Be your own star at Drop Inn bar”. Karaoke Night med god lyd, storskærm og scene – som en ekstra luxsus, vil der altid være en karaoke vært og styre lyden, og du kan få din egen liste med de sange, du plejer at synge, og du kan altid få tilføjet nye sange.
Vi glæder os til at se dig og dine venner og til at holde en fest.

Krelles Farvelfest
2022-09-23 19:00
Kære søde, smukke, dejlige venner!
Jeg er så heldig, at være blevet optaget på Musicians Institute (MIT) i Hollywood. Derfor flytter jeg den 1. Oktober til Los Angeles.
MEN! Inden jeg flytter holder jeg en kæmpe afskedsfest for jer alle sammen, og det er gratis!
Aftenen bliver FYLDT med det lækreste musik, som jeg selv har været en del af.
Musikerne har valgt at spille gratis denne aften, hvilket jeg er meget, meget taknemlig for!
Aftenens program:
Nina Stark kvartet 19:30 (Jazz)
The Fusioneers + Special Guests 21:00(Fusion)
Livefeed 23:00 (Feeeeest)
Jeg håber at I har tid, og lyst til at komme, og holde en sidste fest med mig. Det betyder mere end I aner!
Krelle-krammer XX

The Mysterious Mr. Jones - David Bowie Tribute
2022-09-24 23:00
ENTRÉ 70,-
KUN DØRSALG
The Mysterious Mr. Jones
Sådan har du aldrig hørt David Bowie!
The Mysterious Mr. Jones er et energisk og medrivende showband, der leverer en totaloplevelse i lyd, lys og billeder. De fortolker en af de største sangskrivere og stilskabere i rockmusikkens historie, men ikke helt efter bogen.
Musikken bliver gengivet med stor respekt, men sådan at alle sange får et tydeligt twist. Bowie hed oprindeligt David Robert Jones, deraf navnet, og bandet stræber efter at give publikum en ny oplevelse, både kendere og folk, der måske ikke kender så meget til denne ekstremt spændende og produktive kunstner. Det er en kunst at opnå blot lidt af den magi og mystik, der præger de gamle albums, men bandet slipper godt fra det, ved at bruge sig selv og deres helt eget udtryk, frem for at forsøge at være en kopi. Sætlisten spænder fra de store hits til forholdsvis obskure numre og tidsmæssigt spænder de over præcist 50 år fra 1966 til 2016.
Visuelt er dette ambitiøse projekt inspireret af Roger Waters og Gorillaz, men i en meget mindre skala. Gennem hele showet suppleres musikken med visuals der kører syncront med bandet – med strygere og elektroniske elementer på backingtrack.

Long John Jazzklub
2022-09-25 14:00 - 17:00
Powershopping, powerpoint, powernap – Zebrass har opfundet et helt nyt power- ord. POWERJAZZ! Intet andet dækker nemlig deres altid veloplagte og energiske spillestil! At det så bliver afleveret med en guddommelig humor, gør jo ikke oplevelsen mindre for deres store og trofaste publikum.
Zebrass blev dannet i 1998 af , vel nok Europas største ”akrobat” sousafonisten og basisten Thomas Obenhausen Jakobsen, og køllesvingeren Tobias Leonardo Pedersen. Lige så mange striber en zebra har, lige så mangfoldig er Zebrass spillestil. Den kan kort og godt beskrives som rå svingende New Orleans funk på et plan alle kan forstå. Zebrass spiler både egne kompositioner, og laver nyfortolkninger af gamle jazz og soul numre.
Med sig på scenen har de Hans Leonardo Pedersen på powersaxes, og Hans Knudsen på Power piano, og som et ekstra krydderi har Zebrass allieret sig med Vincent Nilsson på power trombone.
Så der venter publikum en oplevelse de næppe på forhånd havde forstillet sig. Så hvis du trænger til et godt grin med fremragende og varieret utraditionel jazz og sang, så gå ikke glip af Zebrass.
Zebrass :
Thomas Obenhausen Jakobsen: powerbass, powersousaphon, power vocal
Tobias Leonardo Pedersen: powerdrums, power vocal
Hans Leonardo Pedersen: powersaxes, power vocal
Hans Knudsen: powerpiano, power vocal
Vincent Nilsson: Powertrombone, power vocal

Shagenhagen Afterparty with Live Swing Jam Band
2022-09-25 19:00
We invite all swing dancers and swing music lovers to come and dance or enjoy live swing jamming with us at Drop Inn.
The swing jam on stage will be lead by Daniel Rodriques who will gather a little core of musicians to be on stage but it’s a jam so bring you instrument and join the band and play along.
All money paid in the door will go straight to the performing musicians and tipping the band while playing is mostly welcome to support live music a little extra.
Price in the door (cash only) 50 DKK.*
*You have free entrance with Full pass, party pass or Sunday Tea Dance ticket from the festival. By these online here: https://hepcats.dk/product/shaggin-in-the-rain-party-pass/
Dance, drink and enjoy good musicfor this night only or as the afterparty to a full weekend of swing dancing at the festival ‘Shaggin’ in the Rain 2022′.
Full festival event here: https://www.facebook.com/events/576572564148857/
Friday party here:
https://www.facebook.com/events/1003579750310369
Saturday party here: https://www.facebook.com/events/3070595579846327
You can check out the Sunday Afternoon Tea dance here: https://www.facebook.com/events/1030993334248118
PRICE &TICKETS
Sunday Afternoon Tea Dance + afterparty – DKK 50*
Party pass (Friday night, Saturday night + Sunday afternoon tea dance+afterparty) – DKK 300*
Friday party only – DKK 160
(https://www.facebook.com/events/1003579750310369)
Saturday night party only – DKK 160
(https://www.facebook.com/events/3070595579846327)
Sunday afterparty only – DKK 50
Full pass (all classes + theme classes + party pass) – DKK 950*
*Gives free access to afterparty at Drop Inn
Buy you tickets here: https://hepcats.dk/product/shaggin-in-the-rain-party-pass/
This afterTea Dance is part of the full festival ‘Shaggin’ in the Rain 2022′.

Musik Quiz
2022-09-26 19:00
Entre: 60 kr person,
Så er musikquizzen tilbage på Drop Inn.
Efter flere års pause er det endelig blevet tid til, at den månedlige Quizz vender tilbage. Endda i en ny veludhvilet og opstrammet form.
Quizzen vil stadig være den eneste i København, der har livemusik til spørgsmålene, og tidligere tiders populære publikumsfavoritter som månedens raket, tænkevand og Grethes sang vil naturligvis dukke op i ny op næ.
Men med en ny vært vil der også komme friskere spørgsmål, ligesom præmierne har fået en opgradering.
Reglerne er simple: Du skal samle et hold på maksimalt fem deltagere og huske, at der skal bestilles bord i forvejen. Kom i god tid.
Entre: 60 kr person, som købes på dagen. Max 5 personer per hold.

Singers
2022-09-29 20:00
Entre 175 kr
Forsalg Billetto, eller Mobilpay or cash (door)
Singers er en af DK’s stærkeste acappella grupper. Nøgleordene for denne prisbelønnede vokalgruppe er groovy pop & personlige jazzfortolkninger, stærke solister & lækre arrangementer. Singers synger deres smukke arrangementer af kendte pop-hits og jazzklassikere, arrangeret specielt til dette unikke vokal-orkester og hentet fra de 3 CD’er de indtil dato har udgivet.
Igennem årtier har vokalgruppen Singers været en vigtig del af den danske acapella-scene. Mange vokalgrupper har taget deres udgangspunkt i sangere hentet fra korverden, men Singers har altid været båret af en grundstamme af leadsangere med stærkt individuelt udtryk og stort solistisk overskud. Sangerne kommer fra forskellige dele af musikmiljøet med baggrund i Det Rytmiske Musikkonservatorium og orkestre som BaSix, Blast, Bryan Rice & Voices of Joy.
Udover den almindelige løbende koncertvirksomhed og studieindspilninger har gruppen i gennem årene kastet sig ud i mange forskellige projekter lige fra skolekoncerter, familiekoncerter, vokalworkshops, til kor på danseforestillinger og på tegnefilm. De sidste 10 år har Singers været på turneer i Danmark, Sverige, Tyskland, Taiwan, Kina, Singapore og Hong Kong.
Singers har begejstret fans overalt i både Europa og Asien, så glæd dig til en koncert fuld af nærvær & musikalsk skønhed, stramme beats & store ballader.
Line-up:
Britt Hein
Helle Henning
Claus Storgaard
Mads Enggaard
Toke Wulf

Mr. Conroy - Release koncert
2022-09-30 19:00
GRATIS ENTRÉ
Mr. Conroy
…er et nyt færøsk-dansk pop-navn, som udgiver debutalbummet ”Ignite the light” d. 25. august 2022.
Mr. Conroy er ædel singer-song writing med klassisk inspireret klaver og 80’er lydende synths. Dertil et svingende rockband, der holder sammen på massen under den nye nordiske lyd i Remis pompøse vokal.
Mest af alt er Mr. Conroy’s melodiske kompositioner tilsat den særlige skandinaviske melankoli, som ABBA, A-ha og Roxette er berygtet for. Mr. Conroy har døbt genren ”Melanternativ Pop”.
Mr. Conroy projektet startede i sangskriver Remi Thomsens kælder, hvor sangene blev til over en årrække. De 11 sange på debutalbummet blev nænsomt udvalgt fra en pulje med over 50 sange i samarbejde mellem Remi og trommeslager Kenneth Gøtsche.
Sangene handler om frygten for at miste, konflikter på den moderne arbejdsplads, hjertesorg og andre opløftende emner.
Debutalbummet ”Ignite the light” er indspillet live i Ark Recording Studio af Kristian Dalsgaard i juni 2021. Optagelserne blev efterbehandlet og færdiggjort i Remis kælder i efteråret 2021 og mixet af Kasper Sandbjerg Larsen i K Mix og Mastering i foråret 2022. Ignite the light indeholder 11 sange og udgives d. 25. august 2022. Release koncert afholdes på Drop Inn d. 30. september 2022 kl. 19.00.
Mr. Conroy er
Remi Thomsen – piano, synth og vokal
Kenneth Gøtsche – trommer
Kim Scheutz – bass
Jens V. Jakobsen – guitar

E-Street - Bruce Springsteen Cover
2022-09-30 22:30
E-Street Jam – Bruce Springsteen Cover
De rocker, swinger, sveder og bløder i et musikalsk totalshow, der emmer af spilleglæde og godt
kammeratskab.
Oplev et af Danmarks bedste coverbands, når det på 11. sæson fortolker rockikonet
Bruce Springsteen med en sådan indlevelse, præcision og varme, at publikum må overgive sige
betingelsesløst – uanset om det er store eller små spillesteder.
E-Street Jam er ikke bare et kopiband, det er musik af høj kvalitet, spillet med hjertet af ægte musikere
med rigtige instrumenter i en tid, hvor computer-skabte hurtig-hits overtager de musikalske platforme.
Oplev syv garvede og dedikerede Springsteen-musikere levere varen – anført af bandets karismatiske
forsanger og frontfigur, Ulrik Bjørneboe, der har gjort det til sit speciale, at kombinere en overlegen
musikalsk indlevelse med evnen til at fange og forføre publikum – og gøre Bruce Springsteen
nærværende og levende for et dansk publikum med små anekdoter fra hverdagen.
Vi har spillet i ølsjatter på små værtshuse og på scener så store, at man kan blive helt forskrækket –
men uanset hvor vi lander, så er vi fast besluttet på, at vi skal levere det bedste af det bedste – det
skylder vi både det publikum, der vil lytte på os – og det vi skylder vi Bruce Springsteen, der har skabt så
meget god musik og stadig gør det, selvom han nu har passeret de 70 år", siger Ulrik Bjørneboe.
E-Street Jam spiller alle de kendt ørehængere, hits og ballader – fra Human Touch og Radio Nowhere,
over Badlands, Born to Run og Born in the USA til The River, Hungry Heart og Dancing in the Dark.
Giv dig selv et skud Springsteen og tag med på en varm og medrivende musikalsk rejse.
Oplev det
ultimative Springsteen-show, og giv dig selv en musikalsk oplevelse, der med garanti får dig til at rocke,
svede og smile på samme tid.
Facebook: https://www.facebook.com/E-Street-Jam-Bruce-Springsteen-Cover-203611616361934
Web: http://www.e-streetjam.dk/
Demo: https://youtu.be/vg5JUKvnC50

Bandit
2022-10-01 22:30
Entré DKK 80,- kun dørsalg
BANDIT er en energibombe af økologisk ufortyndet tone suppe, der leverer et musikalsk opkog af ældre og nutidige opskrifter på god cover musik…
Trioen BANDIT består af Thorbjørn Thorslund på guitar og vokal, Mads Krog på bas og kor, og Martin Hofman på trommer og vokal
Trioen BANDIT spiller alt lige fra gedigen pop til hårdtslående rock over svedig disco til lækker funk med maske på!
Så kom ind på den fede Drop Inn og få rystet kiloene af jeres sexede kroppe.

GABOR BOLLA QUARTET feat BILLY DRUMMOND
2022-10-04 17:00
GABOR BOLLA QUARTET feat BILLY DRUMMOND
line up:
Gabor Bolla – sax
Robert Lakatos – piano
Daniel Franck – bass
Billy Drummond- drums

The steady flow of elite jazz immigrants to Denmark has somewhat waned in recent years but every so often a fully developed foreign phenomenon relocates to the Nordic jazz haven. And when present day jazz fans hear Hungarian saxophonist Gábor Bolla play in venues around Copenhagen, it harkens back to a lush, joyous time in Danish jazz. Like the aforementioned American expats did in the 60s, Gábor Bolla carefully and confidently assembles bands of local talent combined with stars from abroad.
The now 33 year old saxophonist and band leader has established himself as one of the most significant rising stars on the scene.
Over the past decade he has been working with Kirk Lightsey, Albert “Tootie” Heath, Gary Peacock, Alvin Queen, Randy Brecker, Jimmy Wormworth, Mike Stern, Robert Hurst, Gregory Hutchinson, Alex Riel, Jesper Lundgaard and many more.
On his new album “On The Move” Gabor has put together a stellar lineup and presents a program of his own compositions and standards. The band features his long standing musical companions: Robert Lakatos on piano, Daniel Franck on bass and drummer extraordinaire Billy Drummond from New York.

Bluegrass med Ricky boy and friends
2022-10-04 20:00
Bluegrass Jam for everyone with Ricky Boy & Friends- join us for free!

Jam Night
2022-10-05 21:00, 2022-10-12 21:00
JAM Night er for alle, som er friske på at optræde. Der er et husband hver uge, og vi starter kl. 22.00 og til spiller til vores arme falder af! Kom og spil med.

Gummerband- leverer hver gang!
2022-10-06 21:00
Gummerband Trio
Vi gør det, fordi vi elsker det…
Pressen kalder os et kraftværk af spilleglæde og overskud. Så højtravende behøver det ikke at være. Men vi gør altid vores bedste for at ramme både ørerne, benene og hjertet med vores musik. Vi spiller ikke nogen bestemt genre, men elsker alle gode sange med højt humør og knald på. Med en guitarstil lige dele inspireret af Malcolm Young og Chet Atkins byder vi på personlige, anderledes og spilleglade versioner af klassiske danske og udenlandske hits, som alle kan danse til og synge med på.
Vi har spillet sammen siden vores tidlige teenageår, og selv om vi alle har andre projekter, så kommer den bedste musik ud af os, når vi er sammen. Der er en eller anden magi ved at have kendt hinanden i over 30 år.
I februar udgav vi albummet TAK!, der er vores versioner af sange, der har betydet noget for os gennem vores opvækst og liv. TAK! har ligget i heftig rotation på de fleste lokalradioer siden udgivelsen, og har sågar ligget tre uger som nummer et på Dansktoppen (til vores store forbløffelse, for vi spiller ikke dansktopmusik)
Gummerband er:
Nicholas Findsen: Bas (Aqua, Hej Matematik, Østkyst Hustlers, Maria Bramsen)
Jesper Rytkov: Trommer (Michael Carøe, Zirkus Nemo, Tamra Rosanes)
René Gummer: Sang, guitar (Michael Carøe, Erann DD, solo)
TAK! ligger på alle tilgængelige musiktjenester.

Feel Good Friday - Bettina Fyen Jazz Trio
2022-10-07 16:30
Nu gentager vi en række af After Work fredag med musik, under navnet Feel Good Friday – musikken vil variere i genrer og artister, denne fredag underholder:
Bettina Fyen-Andersen & trio
Bag denne jazz konstellation finder du dygtige musikere med mange års erfaring fra scener rundt omkring i landet og med en stor kærlighed til jazzen og dens væsen.
Søren Larsen sidder bag klaveret og bringer en af sine mange talenter i spil, da han også mestrer bl.a. saxofon og bruger samme energi på scenen, som han giver sine elever på Brøndby musikskole, hvor Søren har alle sine musiske kompetencer i brug igennem 26 år. Ligeledes bruger Søren Larsen sine musiske evner på at spille bredt i bl.a. flere mindre grupper, big bands og komponerer til sit eget band. Søren har en evne til, at folde sig ud i flotte soloer ubesværet.
Søren Olsen præger trommerne i denne trio, hvilken han mestrer ganske let og elegant og professionelt. Hans spil er legende og Søren har mange års erfaring i forskellige jazz konstellationer, men har også spillet bredt indenfor mange forskellige genre så som funk, country og folkemusik. Søren har en metal duo med Nick Kerdgar ” the orbit of triton” og lytteren får her en trommeslager med en stor bredde og erfaring.
Stein Larsen læner sig op ad kontrabassen og viser sin nydelse og store erfaring indenfor jazzen med en intens jazz feeling og flot rytmefornemmelse. Stein er uddannet rytmikpædagog fra ” institut for rytmik” og har spillet i forskellige konstellationer bl.a. med Hanne Skov quartet, Bror kølles kapel, Palle Filipsens cool cats, Michael Jacksons trio samt eget projekt ” Vestenvind med egne kompositioner.
Bettina Fyen-Andersen har fra ganske ung leget med mange forskellige stilarter og har grundlæggende arbejdet med kor og den klassiske side af musikken og sunget med i ” Elverhøjkoret” i Dyrehaven med en klassisk baggrund fra undervisning af Katrine Sadolin og opera sangerinde Sonja Lansner. Men undervejs fornægtede fortiden sig ikke og med opvækst i jazz miljøet fandt Bettina sine barndomsminder frem og begyndte nu seriøst, at synge jazz i mange forskellige konstellationer og brugte sin erfaring fra pladeudgivelse og mange jobs omkring i landet og en tid, som ansat i Montmartre til, at skabe sig et fundament på scenerne i København.
Bettina elsker jazzens ligetil og kringlede væsen i en skøn blanding og vælger numre i en god blanding uden det bliver for eksperimenterende, men dog med kant og med numre publikum elsker og kender til mindre meget musikalske og smukke numre.
Søren Larsen & Bettina Fyen-Andersen har arbejdet fast sammen i snart 4 år og har skabt et fællesskab i skabelsen af en egen forståelse af kendte numre. Efter en vellykket jazz festival 2022 med en del jobs er Bettina & trio atter parate ude på musikscenerne.
Lad musikken strømme og jazzen fører dig hen hvor blomsterne gror……

Funky Friday with Funky Fever
2022-10-07 22:30
Funky Fever pays tribute to funkmasters such as Michael Jackson, Prince, Bruno Mars, Justin Timberlake, Aretha Franklin, Stevie Wonder and many others – with a bit of Rock and Pop shuffles.
Powerful, vibrant supertight and played 100% live with powersoul vocalist Thomas Løvegaard and the funk princess Agata Wolniak with pearly phrases and sharp harmonies.
Entre/Entrance: 100 kr
Thomas Løvegaard, vocals
Agata Wolniak, Vocals
Bo Bjerre Hansen, Keys
Flemming Bengtsson, Bass
Lars Flaskager, Guitar
Allan Skov Andersen, Drums
Facebook
https://www.facebook.com/funkyfeverband
Youtube
https://www.youtube.com/watch?v=r0gfpdHEi2k
Website
www.funkyfever.dk

Jimi Hendrix Jam
2022-10-08 23:00
DØRSALG ENTRÈ DKK 80,-
JIMI HENDRIX JAM
Er du til ægte syrerock, som det blev spillet i 1967-70, så kom og lyt til JIMI HENDRIX JAM – det nærmeste du kommer på den ægte lyd og sound fra Jimi Hendrix.
I front for bandet finder vi Jan ”Pind” Pedersen på guitar, der altid har dyrket sin store passion for Jimi Hendrix. Jan spiller også i det danske Heavy Rock Band Skagarack. Jan stiller naturligvis op med solbriller, tørklæde og omvendt guitar i ægte autentisk stil. Thomas ”Basmussen” på bas, kendt i det jyske fra utallige sammenhænge og spiller med stor energi og autencitet. Eric Østergaard på trommer – en garvet trommeslager, der som 13 årig sad i kælderen i Vejle og lyttede til ”Are You Experienced” uden at vide, at han her 50 år senere spiller den selvsamme musik. Eric har nærlyttet til Mitch Mitchells og Buddy Miles’ drumplaying og kommer meget tæt på deres spillestile.
Slip din luftguitar løs og lyt til et udvalg af numre fra HENDRIX’ storhed.

Erik Grip - Pladereception
2022-10-10 15:00
Så er det ganske vist … Erik Grip’s nye album “Jeg Er Her Endnu” udkommer d. 10. oktober.
Vi fejrer det med en lille pladereception på det legendariske spillested Drop Inn på udgivelsesdagen.
Altså: 10. oktober kl. 15-18 på Drop Inn – og DU … er velkommen til at droppe Inn og hygge lidt med os, høre et par numre – og måske endda få en lille krusedulle på dit eksemplar af pladen (som selvfølgelig sælges til nedsat pris på dagen.)
———
Erik Grip – Jeg er her endnu
Med 40 udgivelser bag sig har Erik Grip ikke meget tilbage at bevise. Men trods sin modne alder står Erik Grips stemme måske stærkere end nogensinde på 11 følsomme og nærværende sange, der er indspillet i tre forskellige studier i løbet af 2022.
’Jeg er her endnu’ hedder den kommende CD, der består af både egne og andres kompositioner – ikke mindst stærke numre fra førsteguitaristen i Hardinger Band, B-Joe, der både glimrer som sangskriver, musiker og producer på den nye udgivelse.
Erik Grip får endvidere hjælp fra omkring 15 forskellige musikere, der mestrer alt fra percussion, keyboards, tremolo-guitar og flygel til et fransk gadeorgel, der har overlevet Første Verdenskrig. Udover flere sangskrivere trækker Erik Grip også på enkelte traditionelle viser.
Erik Grip markerer sig mere tydeligt politisk i den markante, alternative nationalsang ’Mit land’ komponeret af B-Joe. ’Hvor flygtninge banker forgæves på lukkede døre og sind. Velkommen her i det grønne, min stakkels torterede ven’, inviterer Erik Grip i en sjælden kommentar til samtidens politiske klima.
– Det er en stærkere markering end sædvanligt, og det er mere mig personligt, der træder frem. ’Jeg er her endnu’ handler om mine holdninger til vores tid, men er også både eftertænksom, humoristisk og finurlig. Og så er den fyldt med smukke tekster og billeder fra vores land. Jeg er vild med det, og jeg synes, jeg kan være det bekendt, siger sangeren.
Der er bølgeskvulp og sommerstemning i den simple sang ’Svaneke Havn’, og eftertænksomhed i både ’God morgen lille land’, der oprindeligt blev sunget af Povl Dissing ved indvielsen af Storebæltsbroen, og ’Med livet som indsats’, der minder os om, at de sejre, der ikke vindes, ikke altid er tabt. ’Jeg er her endnu’ runder af med den svenske ’Høstvise’, som Erik Grip har valgt at genindspille på opfordring fra mange af de trofaste fans.
– Den vise berører mig stadig dybt, når jeg synger den, bekender sangeren.
Erik Grip kommer således vidt omkring på sin måske sidste udgivelse. Det er blevet moderne at sige, at alder blot er et tal, og sangeren fra Lejre lader da heller ikke til at begrænse sig af endnu et år i livets kalender. Det er snart 60 år siden, Erik Grip debuterede med sin guitar på Kastrup Skole, men han spiller fortsat 70-80 jobs om året udover det ganske land. Der er med andre ord nok at beskæftige sig med for den produktive musiker, selv hvis han aldrig ser et lydstudie igen. Man kan dog aldrig vide sig sikker på, om inspirationen griber Erik Grip endnu engang.
– Jeg er selv meget overrasket over resultatet denne gang – og folk fortæller mig, at det ikke lyder som det sidste fra min hånd, siger han.
RECEPTION: Drop Inn 10/10 – kl. 15-18

STAND UP COMEDY– Open mic
2022-10-10 20:00
Stand Up COMEDY på Drop Inn
Open mic med stand up den 2. mandag i måneden. Første gang mandag d. 12. september 2022.
En open mic er komikernes træningsbane, og her tester de deres jokes foran et veloplagt hverdagspublikum. På scenen kan du opleve alt fra nyere komikere, der øver sig – til kendte komikere, der tester materiale til et kommende show.
Stemningen til en open mic er løssluppen, og som publikum ved du aldrig, hvad du kan forvente – derfor er hver aften altid helt unik. Du kan opleve jokes, som du senere ser på tv – og du kan høre jokes, som aldrig bliver fortalt igen.
Gør din mandag lidt sjovere. Kom ned og oplev den magiske stemning til Drop Inn’s open mic den 2. mandag i måneden kl.20.00

Hi-Fi Quartet
2022-10-11 20:00
”Jesper Lørup HI FI Quartet er et nyt projekt ledet af trommeslager og komponist Jesper Lørup. Musikken er inspireret af den europæiske jazzscene, og er et møde mellem stærke melodier og kreative formstrukturer, hvor der også trækkes på elementer fra freejazz og rock. Kompositionerne er skabt ud fra idéen om, at give musikerne en høj grad af kreativ frihed, hvor musikken skabes gennem kollektive improvisationer, som ledes ind i stærke temaer. På den måde gives der plads til at hver musiker kan udfolde sig individuelt, samtidig med at musikken udvikler sig i en klar retning.”
Line-up:
Christian Holm-Svendsen – Saxofon
Johannes Ravn – guitar
Martin Brunbjerg – Bas
Jesper Lørup – Trommer

Venial Joylink - Upcoming
2022-10-13 20:00
GRATIS ENTRÈ
Venial Joylink tager på Drop Inn for at spille hele samlingen musik frem for et fedt publikum en lækker aften i Kompagnistræde.
Sprød Altrock lige fra det vante katalog til det nyeste, friskeste lige fra båndet. Der bliver puls og kolde fadøl i rigelighed.
Venial Joylink er et Alt-Rock projekt fra Helsingør der kredser sig om en ny, skarp lyd, som skal røre en nerve der ikke hidtil er blevet udforsket indenfor Alt-Rock genren.

Feel Good Friday - Hund i snor
2022-10-14 16:30
Feel Good Friday starter igen som en serie af fredage med variation i genre – den starter med:

Hund I Snor kommer til Drop Inn med posen fuld af egne sange på dansk, som har hverdagens med- og
modgang som omdrejningspunkt – oftest set fra en humoristisk vinkel.
Der bliver sunget
om alt fra opvask, fortrydelsespiller og vinterbadning til det blandede danske vejr og bageren i
Nansensgade…
Sangene
spænder over pop, rock, bossa og Otto-jazz, men i det akustiske live-sæt er der en stabil rød tråd til at
binde numrene sammen.
Hund I Snor har over to omgange været mest spillet på P5, bl.a. med nummeret Tæt På som de havde
Elith Nulle Nykjær med på. Bandet har udgivet to EP’er og div. løse singleudspil.
Hund I Snor kommer til Drop Inn med højt humør og sange der passer perfekt til en fadøl – eller to.
Hund I Snor er:
Peter Ulf: Vokal, guitar og mundharpe
Michael Kjær: Bas
Christian Friis Madsen: Div. tangenter
Martin Bregnhøi: Cajon

BACKBONE
2022-10-14 22:30
Entré: DKK 100,- DØRSALG
Backbone –
Livemusik i særklasse.
Backbone er en tight og storsvingende kvartet, med rødder i bluesmusikken.
Inspireret af folk som BB King, Albert Collins og Stevie Ray Vaughan, leverer bandet
overbevisende fortolkninger af de store blues og soulklasikkere krydret med bandets egen stil.
Bandets frontmand tryllebinder publikum, med sin kraftfulde stærke vokal og lækre harpespil.
Mortens stemme er af publikum tit blevet sammenlignet med Andrew Strong fra Commitments.
Bandet har en granitblok af en rytmegruppe, bestående af guitar, bas og trommer som svinger så
englene synger, foden vipper og hofterne vrider sig.
Thomas som er en gudsbenået leadguitarist har en brødrefight med Morten om at forføre
publikum og få bandet til at slå gnister.
En unik liveoplevelse fra et erfarent,humørfyldt og udadvendt band som gerne indrager publikum.
BackBone har flere hundrede job i baggagen og har spillet rundt i hele landet.
BackBone lineup:
Sang/harpe: Morten Midtgaard.
Guitar/kor: Thomas Midtgaard Nielsen
Bas: Kim Dalum
Trommer/kor: Martin Knudsen

Doctor Django and his Nurses
2022-10-15 23:00
Entré DKK 100,-
Doctor Django and his Nurses har netop udgivet deres andet album CONFUSIONALITY.
Koncerten på Drop Inn er den eneste i Danmark, før bandet drager på turné i Tyskland, Frankrig og Belgien – især de fransktalende lande har kastet deres kærlighed på gruppens musik, måske takket være kombinationen af violin og guitar, der pryder lydbilledet. Dét er der stor tradition for i netop Frankrig.
Gruppens medlemmer er internationalt sammensat med den italienske guitarist Enrico Rosa, serbisk/rumænske Emilian Tupa på bas, og trommeslageren Henrik Nielsen fra Århus. Frontfiguren Doctor Django på violin og vokal har i en årrække boet i USA.
Musikken er en original blanding af stilarter indenfor jazz/ blues. Der venter publikum en enestående oplevelse af international klasse.

Performers Night Live feat. Linda Andrews
2022-10-17 21:00
Entry FREE – gratis entré
Kom og giv den gas foran et publikum!!
“Performers Night Live”
Så er der “Performers Night Live” vi starter stærkt ud med nogle fantastiske artister som vil performe med et par numre og der kommer flere til!!
“Performers Night Live” er for sangere, singer/songwriters, performere m.m. og et sted hvor man kan afprøve nyt materiale foran et publikum.
Bl.a. kan du høre disse artister:
Selina Alay er et spritnyt stjerneskud på den danske musikhimmel, og hendes debutsingle “Miss B’Havin’” er et godt eksempel på den girlpowerpop, der præger den internationale musikscene lige nu.
Hør Selina Alay´s musik her: https://open.spotify.com/track/6Ll0BjfnecQquiA3jvIHaC…
Kathrine Brøndsted er en internationalt anerkendt og prisvindende dansk sangerinde med eget materiale! Hendes musik kan bedst beskrives som pop/ folk men er samtidig fyldt med noter fra både jazz, blues, soul og gospel. Der er altid en unik kombination af iørefaldende hooklines og meningsfyldte tekster.
Hør Kathrine Brøndsted´s musik her: https://open.spotify.com/artist/1LCUwK3Pmn9TydM52jXWv5…
Linda Andrews er aftenens vært og tovholder og en rutineret og anerkendt sangerinde med sin fantastiske stemme. Linda Andrews har udgivet 7 soloalbums, solgt dobbeltplatin, vundet X-Factor og arbejdet med et hav af danske artister og internationale artister.
Hør Linda Andrews´ musik her: https://open.spotify.com/artist/3URBm5pWzuvoQ8lWiItKvM…
Hvis du vil optræde bedes du sende en mail med din musik til mail@lindaandrews.dk senest kl. 14 på dagen.
Hvor går du hen for at afprøve og forfine din sang og performance??
Dét har du nu rig mulighed for at gøre på Drop Inn hvor vi inviterer alle sangere til at komme og give den gas foran et publikum.
Du medbringer selv det track du gerne vil synge på din iPhone, tablet eller computer.
Vi hepper på dig og skaber den bedste livestemning!!

Arnar Arna + Krishna Black Eagle + original Open Mic Night
2022-10-18 20:00
Tonight’s main act is the Icelandic band Arnar Arna and the Danish/American singer/songwriter Krishna Black Eagle
.
Afterwards the stage is open for singer/songwriters, musicians, poets etc. who perform their own original material.
Sign up early on the night on the night if you’d like to play!
